
ПРЕДВАРИТЕЛНА ЧАСТИЧНА ОЦЕНКА НА ВЪЗДЕЙСТВИЕТО




Институция: Община Аксаково


[bookmark: _GoBack]Нормативен акт: Проект за изменение и допълнение на Наредба за реда за придобиване, управление и разпореждане с общинско имущество на община Аксаково



I. Дефиниране на проблема:
1. Кратко описание на проблема и причините за неговото възникване. Посочват се аргументите, които оправдават нормативната промяна.

Причините, налагащи изменението и допълнението на действащата Наредба за реда за придобиване, управление и разпореждане с общинско имущество на община Аксаково е обусловено от резултатите от извършения от общинска администрация - Аксаково анализ относно проиизтичащите задължения на Община Аксаково от Закона за въвеждането на еврото в Репубика България /обн. ДВ., бр.70 на 20.08.2024 г./. 
2. Описва се какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)

Възникналите обстоятелства, налагащи приемането на изменение и допълнение на действащата Наредба за реда за придобиване, управление и разпореждане с общинско имущество на община Аксаково, към днешна дата са следните:
С указ № 200 от 19 август 2024 г. на Президента на РБългария, на основание чл. 98, т. 4 от Конституцията на Република България е обнародван в „Държавен вестник“ Законът за въвеждане на еврото в Република България, приет от 50-ото Народно събрание на 7 август 2024г.
Съгласно разпоредбата на §6 от Преходните и заключителни разпоредби към Закона за въвеждане на еврото в РБългария /ЗВЕРБ/, органите на местното самоуправление приемат изменения и допълнения в подзаконови нормативни актове, необходими за изпълнението на ЗВЕРБ във връзка с въвеждане на еврото, като парична еденица на Република България.
Във връзка с гореизложеното е необходимо да бъде прието изменение и допълнение на действащата Наредба за реда за придобиване, управление и разпореждане с общинско имущество на община Аксаково, както и за осигуряване на законосъобразен административен процес при управлението и разпореждането с общинско имущество на територията на община Аксаково. 
Не е възможно проблемът да бъде разрешен в съществуващото законодателство, чрез промяна в организацията на работата и/или въвеждане на нови технологични възможности.

3. Посочва се дали са изготвени последващи оценки на нормативния акт или анализа за изпълнението на политиката и какви са резултатите от тях.

Последващи оценки на въздействието ще бъдат направени след влизане в сила на подзаконовия нормативен акт.

II. Цели: Посочват се целите, които си поставя нормативната промяна по конкретен и измерим начин и график за тяхното постигане.

Настоящето предложение за изменение и допълнение на действащата Наредба за реда за придобиване, управление и разпореждане с общинско имущество на община Аксаково е с цел:
1. Привеждане на Наредбата в съответствие с новоприети нормативни документи от по-висока степен, а именно Закона за въвеждането на еврото в Репубика България /обн. ДВ., бр.70 на 20.08.2024 г./;
2. Като орган на местно самоуправление, Община Аксаково цели да бъде в полза на физически и юридически лица, с оглед по-пълно задоволяване на обществените потребности, при прилагането на нови постановки в Българското законодателство, касаещи дейностите по упраавление и стопанисване на общинските имоти.

III. Идентифициране на заинтересованите страни: Посочете всички потенциални засегнати и заинтересовани страни, върху които предложенията ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)

Преки заинтересовани страни:
Общинска администрация - Аксаково, физически и юридически лица, граждани.
[bookmark: bookmark1]Косвени заинтересовани страни:
Гражданите и бизнеса, вкл. чрез техните организации, в качеството им на заинтересовани страни в отделните случаи /като засегнати и участници в обществените консултации/.

IV. Варианти на действие: Идентифицирайте основните регулаторни и нерегулаторни възможни варианти на действие от страна на Общината, включително и вариант „ без намеса ".

При този нормативен акт не е възможно да бъдат формулирани варианти, различни от вариант „Без намеса" и предложеният вариант за приемане на наредбата.
По своята същност Наредбата осъществява пряко регулиране на обществените отношения по управление и разпореждане с общинските имоти в община Аксаково и поради тази причина вариантите са само два - Вариант 1 „Без намеса" и Вариант 2 „Приемане на наредбата". Всякакъв друг междинен вариант би бил неизпълнение на нормативни актове от по-високо ниво.
Вариант за действие 1 „Без намеса" - Действаща нормативна база на община Аксаково, която не е в съответствие със Закона за въвеждането на еврото в Репубика България /обн. ДВ., бр.70 на 20.08.2024 г./;
Вариант за действие 2 „Приемане на наредбата" - при този вариант ще бъдат постигнати набелязаните цели и ще бъде осигурено:
· Осигуряване на законосъобразен административен процес по управление и разпореждане с общинските имоти в Община Аксаково;
· Съответствие на действаща нормативна уредба на община Аксаково със Закона за въвеждането на еврото в Репубика България /обн. ДВ., бр.70 на 20.08.2024 г./.

V. Разходи: Описва се качествено (при възможност -и количествено)всички значими потенциални икономически, социални, екологични и други негативни въздействия за всеки един от вариантите , в т.ч разходи за идентифицираните заинтересовани страни в резултат на предприемане на действията.

Община Аксаково няма да има допълнителни разходи, освен в качеството и на администрация, изработваща нормативни актове.
Вариант за действие 2 „Приемане на наредбата":
За прилагането на предложеното изменение и допълнение на действащата Наредба за реда за придобиване, управление и разпореждане с общинско имущество на община Аксаково не е необходимо разходването на средства.

VI. Ползи: Описват се качествено(при възможност и количествено ) всички значими потенциални икономически, социални, екологични и други ползи за идентифицираните заинтересовани страни за всеки един от вариантите, в резултат на предприемане на действията. Посочете как очакваните ползи кореспондират с формулираните цели.

А)НЕГАТИВНИ ВЪЗДЕЙСТВИЯ:
Вариант за действие 1 „Без намеса":
Негативните въздействия за заинтересованите страни са следните:
1. Община Аксаково - създава се риск и предпоставка за:
· Ограничаване на възможностите за гарантиране на законосъобразен административен процес по управлението и разпореждането с общински имоти на община Аксаково;
· Наличието на действаща нормативна уредба на община Аксаково, която не е в съответствие със Закона за въвеждането на еврото в Репубика България.
 2. За участниците в процедурите по управление и разпореждане с общински имоти на община Аксаково:
· От Наредбата няма да се получава информациия за действителния размер на посочените в нея суми, както и за паричната еденица на плащането им.

Негативните въздействия за заинтересованите страни са следните:
1. Община Аксаково - не се очакват негативни въздействия от приемането на проекта за изменение и допълнение на действащата Наредба за реда за придобиване, управление и разпореждане с общинско имущество на община Аксаково и не е необходимо разходване на бюджетни средства;
2. За физическите и юридическите лица - не се очакват негативни въздействия от приемането на проекта за изменение и допълнение на действащата Наредба за реда за придобиване, управление и разпореждане с общинско имущество на община Аксаково.

Положителните въздействия за заинтересованите страни са следните:
Не се очакват положителни въздействия от неприемането на проекта за изменение и допълнение на действащата Наредба за реда за придобиване, управление и разпореждане с общинско имущество на община Аксаково.

Положителните очаквания от приемането на проекта за изменение и допълнение на действащата Наредба за реда за придобиване, управление и разпореждане с общинско имущество на община Аксаково са свързани с:
1. Привеждане на нормативната база на община Аксаково в съответствие със Закона за въвеждането на еврото в Репубика България, с цел да се избегне евентуална колизия между текстовете на Наредбата за реда за придобиване, управление и разпореждане с общинско имущество на община Аксаково и Закона за въвеждането на еврото в Репубика България и ЗОС;
2. Осигуряване на законосъобразен административен процес по придобиване, управление и разпореждане с общинско имущество на община Аксаково.

VII. Потенциални рискове: Посочете възможните рискове от приемането на нормативната промяна, включително възникване на съдебни спорове.

Вариант за действие 1 „Без намеса":
Потенциалните рисковете за заинтересованите страни са следните:
1. Ограничаване на възможностите за гарантиране на законосъобразен административен процес по придобиване, управление и разпореждане с общинско имущество на община Аксаково;
	2. Наличието на действаща нормативна уредба на община Аксаково, която не е в съответствие със Закона за въвеждането на еврото в Репубика България /обн. ДВ., бр.70 на 20.08.2024 г./ ;
	3. От Наредбата няма да се получава информациия за действителния размер на посочените в нея суми, както и за паричната еденица на плащането им.
Вариант за действие 2 „Приемане на наредбата":
Не са идентифицирани конкретни рискове при реализирането на Вариант 2 „Приемане на наредбата".

VIII. Административна тежест за физическите и юридическите лица:
1.Ще се повиши
2.Ще се намали
3.Няма ефект
Предложеният проект за изменение и допълнение на действащата Наредба за реда за придобиване, управление и разпореждане с общинско имущество на община Аксаково не налага административни и структурни промени. Не се създават нови регулаторни режими.

IX. Създават ли се нови регистри?
Не се създават нови регистри.

X. Въздействие върху микро, малки и средни предприятия (МСП):
1.Актът засяга пряко МСП
2.Актът не засяга МСП
3. Няма ефект

Как въздейства подзаконовия нормативен акт на жителите на община Аксаково?
Направените предложения за изменение и допълнение на Наредбата съответстват на принципа на равнопоставеност и не предвиждат различно третиране за различните групи предприятия и граждани.
XI. Проектът на нормативен акт изисква цялостна оценка на въздействието:
□ Да
Х Не
Приемането на подзаконов нормативен акт не произтича от правото на европейския съюз.

XII. Обществени консултации: Обобщете най-важните въпроси за обществените консултации, посочете индикативен график за тяхното провеждане и видовете консултационни процедури.
Съгласно разпоредбата на чл.26, ал.4 от Закона за нормативните актове „ Срокът за предложения и становища по проектите, публикувани за обществени консултации по ал.3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни. ". 
Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Аксаково, раздел „Портал за обществени консултации“. 
Постъпилите в този срок становища, предложения и възражения, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

Проектът на Наредбата ще бъде публикуван и на официалната интернет страница на Министерски съвет, раздел „Портал за обществени консултации“, за 30 дни. 
Постъпилите в този срок предложения и становища ще бъдат отразени в справка, която ще бъде публикувана на официалната страница на Министерски съвет.

XIII. Подпис на отговорното лице:

Електронна поща: aksakovo@aksakovo.bg

Тази оценка на въздействие аргументирано представя вероятните ефекти от предложеното действие. 

